- Sanoitko jotain, rabbi? - Rukoilen vain.
- Onko tällekin rukous? - Kaikelle on, Sophie.
Sillekin, että synagoga säästyy mereen kaatumiselta.
- Rabbi Zucker. - Hei.
Tännepäin.
Lapsia. Hyvä silaus, pastori.
Suurkiitos, pastori. Se oli kaunista.
Kiitos.
Onko teitä vain kaksi?
Ei muusikkoja eikä hologrammeja?
Virtuaalitodellisuutta? Lisättyä todellisuutta? Leivoksia?
Vain me.
MERENPINNAN SÄÄTELYN OSASTO
Temple Israelin rakennustyöt alkoivat sata vuotta sitten.
Se syntyi toivosta ja uskosta.
Sen rakensivat holokaustista selvinneet, jotka tulivat Etelä-Floridaan -
ja lausuivat joka tiilin myötä: "Tämä on kotimme, johon me kuulumme."
Tiedän, ettei jokaista rakennusta voi pelastaa,
joten seison tänään edessänne -
toivoen, että merenpinnan säätelyn osasto -
hyväksyy suojeluanomuksemme.
TULVA-ALUE MERENPINNAN ENNUSTE
Uskon, että fyysisessä läsnäolossa on voimaa,
ja seison kiitollisena edessänne.
MAAPALLON LÄMPÖTILAN MUUTOS 1,83 CELSIUSASTETTA
MERENPINNAN NOUSU TÄLLÄ VUOSISADALLA 38,61 SENTTIMETRIÄ
KAAVOITETTU POISTETTAVAKSI
Ne olivat täällä, helvetti soikoon.
Olin CRISPR Miamissa, ja palattuani kotiin jätin ne...
Alpha. Missä avaimeni ovat?
Alphan yksityisyysasetuksia ei ole säädetty kartoittamaan avaimia.
Painu helvettiin, Alpha.
Yritä rukoilla.
Alpha. Tietääkö Jumala, mihin isäni hukkasi avaimensa?
Alpha ei puhu teoreettisten jumalten puolesta.
Gabby.Dónde está mis "llavas"?
Se on "llaves", kulta. Paremmin kuin eilen.
Verkkosivut suosittelivat näitä.
Mainitsiko se avaimiani?
Ehkä Jumala piilotti avaimesi, koska ei halua nähdä kasvojasi.
Riittää jo.
- Mummi ja vaari pitävät Temple Israelista. - Viihdyin Temple Emanu-Elissä.
Temple Emanu-El ei sovi meille juuri nyt.
Koska siellä tiedetään, mitä teit äidille?
- Miksi puhut tuollaisia? - Tottako?
Löytyi.
Saappaat jalkaan ja autoon.
Tämä on kysymysten aikaa.
Meille juutalaisille kysymysmerkki on välimerkeistä rakkain.
Pesahin alkaessa -
herätämme henkiin halumme esittää kysymyksiä maailmalle.
Syöpä on voitettu meidän elinaikanamme.
Ihmiset ovat käyneet Marsissa.
Sisäisistä hyökkäyksistä huolimatta -
demokratia selviytyy Amerikassa, joskin ilman Texasia.
Tänä vuonna aurinkoenergia paistaa monet pesahin aterioistamme.
Siitä huolimatta kysymyksiä syntyy yhä uusia.
Miami muuttuu kirjaimellisesti jalkojemme alla.
Kaupunkimme tulvii yhtenä päivänä neljästä.
Monelle se tarkoittaa lähtöä ja toisille taistelua kotinsa puolesta.
Totta.
Tänä vuonna rukoukseni on yksinkertainen.
Että johtajamme Tallahasseessa pelastavat tämän rakennuksen,
ja että ensi vuonna me kaikki kokoonnumme jälleen Miamissa.
Muistutan, että minä ja äitini tarjoamme -
juhlapäivällistä kotinsa menettäneille tässä temppelissä -
tällä viikolla jo viidettä kertaa peräkkäin.
Kaikki ovat tervetulleita.
Lopettakaamme rauhan sanomalla.
Nouskaa seisomaan.
Isäni tapasi sanoa,
että tri Klubeck on Etelä-Floridan paras jalkaterapeutti.
Kyllä vain.
Dahlia. Olen kiitollinen avustasi puiden istutuksessa.
Kuka jaksaisi odottaa kaavoitussotkujen keskellä?
Niin.
- Voi hyvin. - Samoin.
- Teitä tulee ikävä. - Kiitos.
Perheeni ei lähde koskaan.
Tulisimme kuulemaan sinua kahlatenkin.
Mukava ajatus.
Helposti kuviteltava.
- Shabbat shalom. - Shabbat shalom.
Niin.
Kiitos.
Rabbi. Harris Goldblatt.
Aivan.
- Ja Gabriela. - Hei, Gabriela.
- Davidin poika. - Niin.
Tässä on tyttäreni Alana.
Alana. Hauska tutustua. Tervetuloa Temple Israeliin.
Tässä on avustajani Sophie.
- Tervetuloa. - Hei.
Tarvitsimme jotain erilaista.
Shabbat shalom, rabbi.
- Sanoinko sen oikein? - Täydellisesti, Gabriela.
Luuletko todella, että olemme täällä ensi pesahin aikaan?
Tietenkin.
Etkö usko tieteeseen?
Alana haluaa puhua kanssanne bat mitsvastaan.
Hän on valmistautunut Temple Emanu-Elissä, mutta...
Tämä on maailmanloppu.
- Ei Jumala välitä bat mitzvahista. - Alana.
Minä välitän.
Kuten Jumalakin.
Sinua odotetaan, rabbi.
Tietenkin.
Merenpinta ei piittaa sapatista.
Suokaa anteeksi.
Oli hauska tavata. Shabbat shalom.
Oikeastiko, Alana?
- Me hoidamme asian. - Ehdottomasti.
Pahoittelen.
Toivotin poikanne tervetulleeksi seurakuntaan.
Tapasitko pikku Alanan?
- Tosi vakava tyttö. - Niin on.
Hänen äitinsä on hankala nainen. Olisi pysynyt Israelissa.
Varoitin Harrisia naimasta häntä.
Alana taitaa kaivata vuosiaan Haifassa.
Hän pitää itseään maailmankansalaisena.
Minusta se on hurmaavaa. Kansainvälistä.
Niin. Hurmaavaa ei ole se, että pyhättö on veden vallassa.
- Asialle on tehtävä jotain nopeasti... - Niin.
...tai tulee hometta ja vaurioita.
- Sain kaksi tarjousta. - Niin?
Puhuitko Kustomille, kuten ehdotin?
Wagnerille ja Unitedille. United teki sen viimeksi.
- He käskivät asentaa pysyvät pumput... - Kuka...
- ...sillä tämä toistuu varmasti. - Kuka on halvin?
Kokeillaan Kustomia.
Kuulkaa miestäni ja valitkaa Kustom,
niin ei tarvitse miettiä enää.
- Otetaan Wagner. - Jessus sentään.
Pumput ovat kalliita, eikä tulevaisuuden vuoksi kannata tuhlata.
- Tämän voi korjata pumpuilla. - Tiedän, että varat ovat vähissä.
Jos ihmiset lähtevät, he vievät rahansa mukanaan.
Tulevaisuuden varalta sietää silti suunnitella.
Onko meillä tulevaisuus?
Oletko kuullut jotain?
Esitelmästä jäi hyvä maku.
Todella myönteinen.
Temple Israel tekee paljon Miamin hyväksi.
No...
- Korjaus auttaisi. - Valitaan Wagner.
- Kustompas. - Jos se...
TARKASTA SUODATIN
Anteeksi, rabbi?
Alana. Missä isäsi on?
Väitin, että vatsaani sattuu.
Hän miettii kai, onko minulla syömishäiriö.
- Onko? - Katseleeko Jumala meitä?
Kyllä.
Ehkä ei kirjaimellisesti, mutta meidän pitää auttaa toisiamme.
En tarkoittanut tuota.
Uskotko, että tulva on rangaistus pahoista teoistamme?
Mistä teoista?
Kaikista niistä.
- Miksi Jumala muuten tekisi näin? - Miten?
Aiheuttaisi merenpinnan nousua, kuivuutta, pakolaisia ja tauteja.
Hän on varmasti vihainen.
Jos Jumala loi ihmiset omaksi kuvakseen, miksi ihmiset ovat syvältä?
Vai kehityimmekö sellaisiksi?
Me kaikki saamme valita, olemmeko syvältä.
Tooran mukaan Jumala on armollinen,
hidas suuttumaan ja täynnä pysyvää rakkautta.
Äitini suuttui, koska isä päätti panna Gabrielaa.
Siksi hän otti yliannostuksen ja päätyi vieroitukseen.
Hän on myös koukussa CRISPRin kauneuskikkoihin.
Turhamaisuus on kuolemansynti.
Juutalaisilla on vain tavallisia syntejä.
Anteeksiantoa myös.
Isäni on kehittämässä Little Haitia.
Korkealla oleva maaperä on nyt arvokkaampaa,
joten kaikki asunnot myydään eteenpäin miljonääreille.
Annetaanko hänelle anteeksi...
Alana?
Siinähän sinä olet. Sanoit meneväsi vessaan.
Valehtelin. Opin sen sinulta. Etkö ole ylpeä minusta?
Anteeksi. Alanalla on paljon stressiä.
Nautin keskustelustamme.
Voit tulla puhumaan minulle koska tahansa.
Alana.
Soititko klezmermusiikkia vai Princeä?
Prince tuntui epäsopivalta, äiti.
Prince on aina sopivaa, Marshall.
- Jaa... - "Soft and Wet"? "Purple Rain"?
Ne eivät kerro ilmastosta.
Päädyin klezmeriin ja mustavalkoisiin valokuviin.
Pyhättö on uima-allas.
- Kaikki lähtevät. - Eivät kaikki, äiti.
Meidän pitää tukea heitä, jotka jäävät.
Ei vain seurakuntaa. Huolehdimme koko yhteisöstä.
Olisi mukavaa, jos joku pitäisi huolta sinusta.
Mitä tapahtui Emilylle? Pidin hänestä.
Hän taisi muuttaa kommuuniin Albertassa.
Hänellä oli lämmin hymy.
- Ehkä Albertassa tarvitaan rabbia. - Tämä on Miami, äiti.
Ei sen anneta kadota.
Alpha. Kuinka monta ilmastopakolaista on tänä vuonna?
Arvioiden mukaan vuonna 2047 on 23 miljoonaa ilmastopakolaista.
Mikä on Miamin asukasluku, Alpha?
Miamin asukasluku on 803 935.
Kuinka moni ansaitsee pelastuksen?
En voi laskea sitä.
- Saanko tulla? - Olen alasti.
Halusin vain sanoa hyvää yötä.
Kiitos, isä. Se korjaakin kaiken.
22. HUHTIKUUTA MAAN PÄIVÄ
KERRO TOTUUS
Kustom teki tarjouksensa. Se on alhaisin.
David Goldblatt soitti kysyäkseen kaavoituspäätöksestä.
Olemmeko kuulleet mitään?
Tiedon piti tulla tällä viikolla.
Osavaltio ilmoitti pelastavansa First Baptist -kirkon,
hotelli Fontainebleaun ja koirien juoksuradan Hialeahissa.
Lisätietoja tulee myöhemmin.
- Hra Zucker? - Hoitaja tuli, Sophie.
- Tri Shah odottaa. - Puhutaan taas.
Vanhassa Clashin biisissä mietitään, pitäisikö jäädä vai lähteä.
Tunnetko sen?
Darling, you got to let me know Should I stay or should I go?
If you say that you are mine
Se taisi olla ennen minun aikaani.
Tarkoitan vain, että riskit kasvavat.
Kesä ja hyttyskausi lähestyvät.
Hellepäivät koettelevat aivoja.
Miami olisi vaaraksi hänen terveydelleen.
Kaikkialla on vaarallista.
Hurrikaanikaudesta tulee pahin miesmuistiin.
Kuu huojuu hervottomasti.
Kuu on huojunut aikojen alusta asti.
- Se huojuu. - Se pahenee.
- Eikö... Hei. - Lääkäri taisi kertoa.
Niin teki, äiti. Oletko varma, että haluat tätä?
Ai haluanko?
Maailma ei piittaa siitä, mitä haluan.
Se välittää vain itsestään.
Viihdyt täällä.
Pidät mahjongista ja ravuista.
Duluthissa niitä tehdään kukkakaalista.
Kiitos, tohtori.
- Pidät myös tri Shah'sta. - Itse asiassa muutan Milwaukeehin.
Hyväksyin muuttopaketin.
Se ei ole hassumpi. Voin kertoa lisää.
Sain rynnäkkökiväärin kylkiäisenä.
Ei kannata muuttaa paikkaan,
- jossa saa kiväärin... - Kaikki ystäväni muuttavat -
joko Milwaukeehin tai Duluthiin. Tai hautausmaalle.
Äidilläsi on sisko Chicagossa.
Etkö vihaakaan häntä?
On liian kuuma vihata ketään, Marshall.
On parasta lähteä ensimmäisellä laivalla kuin olla lähtemättä koskaan.
- Tulenko mukaasi? - Voi, kulta. Et sinä voi.
Ihmiset tarvitsevat sinua täällä. Sinua rakastetaan.
Mitä sinä aina sanotkaan?
- "Rauhoita hermostuneita..." - "Ja hermostuta rauhallisia."
Niin.
Hengellinen ensihoitaja,
joka pelastaa muut hämmennykseltä ja tuholta.
Lähdit Israelista huolehtiaksesi minusta.
Ehkä lähtemällä Miamista -
minä huolehdin sinusta.
17. kesäkuuta, 2047.
Miamissa on tänään puolipilvistä.
Ylin lämpötila on 34 astetta ja ilmankosteus 70 prosenttia.
Seuraavat alueet on suljettu tulvien takia:
Ocean Drive etelään 5th Streetiltä,
Coral Way 22nd:in ja I-95:n välillä.
South Beach ja Virginia Key ovat yhä suljettuja.
Taidan tarvita uuden päivämäärän bat mitzvahilleni.
Jollakin Max Borensteinilla on päivämääräni täällä,
ja opettelin jo sen päivän osion. Tarinan Nooasta.
Niin. Olen työstänyt sitä Maxin kanssa.
Tarina Nooasta ja liitosta.
- Fanitan sitä. - Se on kaunis tarina uudistumisesta.
Niinkin voi sanoa.
Suostuisiko Max valitsemaan toisen päivän?
Voin saada isäni maksamaan Maxille,
jos lakkaan piilottamasta Gabrielan ehkäisyvälineitä.
Miltä sinusta tuntuisi, jos suostuisin?
Miltä itsestäsi tuntuisi?
Etsitään sinulle uusi päivämäärä -
ja uusi osio Toorasta.
Jotain myöhäisempää Ensimmäisestä Mooseksen kirjasta.
Mistä se kertoo?
Suuresta korruption ja oikeuden ajasta,
jolloin rangaistukset kävivät yksiin rikosten kanssa.
"Middah keneged middah."
Minäkin luin sen omassa bar mitzvahissani.
Eikö tätä ole kellään?
Gorinit hyväksyvät muuttopaketin ja lähtevät Winnipegiin,
joten päivämäärä on vapaa, jos haluat sen.
Se saapui, rabbi. Osavaltiolta.
Alana. Lukaise teksti ja mieti, puhutteleeko se sinua.
- Sophie. Voisitko... - Toki.
- Tulehan. - Hei.
Onpa hienoa.
Se on tärkeä osio.
Se oli rabbin...
Rabbi Zucker. Ikävä kyllä Temple Israel ei ole suojeluehdokas -
Floridan osavaltion merenpinnan säätelyn osastolla.
Jos uskot, että päätös on tehty virheellisesti...
Hitto.
Anteeksi. En tiennyt, että täällä oli joku.
- Kuka olet? - Julia. Putkimies.
Marshall. Rabbi.
Todellako? En ole tavannut oikeaa rabbia aiemmin.
En tarkoittanut keskeyttää jutteluasi Jumalan kanssa.
Jumala olisi voinut valita paremman rabbin.
Tietääköhän Jumala, minne voin laittaa pumppujen kosteusmittarin?
Ehkä tuohon kaappiin?
Säilytämme Tooraa siellä.
Jos se koskee maahan, joudun paastoamaan 40 päivää,
joten tuo ei ole kaappi.
Saanko nähdä sen?
Tämä Toora oli tulipalossa Israelissa.
Metsäpalossa lähellä pakolaisleiriä.
Sain sen, kun minusta tuli rabbi.
Mitä siinä lukee?
Se kertoo, miten eletään vanhurskas ja tyytyväinen elämä.
Oletko?
Mitä?
Tyytyväinen.
Kastamme persiljan suolaveteen kahdesti.
Merta on vaikea unohtaa, kun meitä kastetaan.
Neljästi tällä viikolla.
On vielä yksi kysymys.
- Luulin, että niitä on kolme. - Niin.
Kirja puhuu neljästä.
Siksi ne ovat neljä kysymystä, Gabriela.
Älä ole tyly, isä.
Ei hän ollut tyly vaan opetti.
Jos käyttää toisen nimeä joka lauseessa, äiti,
niin silloin on tyly, äiti.
Kuullaan neljäs kysymys, Alana.
"Kaikkina muina iltoina nautimme ateriamme, miten haluamme.
Miksi olemme makuuasennossa tänä iltana?"
Haluatko vastata?
Kyllä.
"Kysymys on peräisin muinaisesta Roomasta,
jossa rikkaat söivät ateriansa maaten sohvalla ja nojaten kyynärpäähänsä -
orjien ja palvelijoiden ruokkiessa heitä.
Kansamme piti tällaista ruokailutapaa -
vapauden ja menestyksen merkkinä,
joten me nojaamme yhdelle puolelle -
muistutuksena ajasta, jolloin kansamme kaipasi vapautta."
Kieltäydyn nojaamasta.
Miksi, kultaseni?
Koska Miamissa on paljon ihmisiä,
joiden palkat pitävät heidät köyhyysrajan alapuolella,
jotta muut saisivat pelata golfia.
Ja muut rehkivät niska limassa -
ansaitakseen elannon tyttärilleen, vanhemmilleen ja ex-vaimoilleen,
mutta silti heitä syyllistetään omassa kodissaan ilta toisensa perään,
vain koska he uskalsivat menestyä.
Minulla on toinen kysymys.
Kysymyksiä on vain neljä. Nappiin meni. Nyt syödään.
Esitän kysymykseni.
Miksi Jumala tekee meille näin?
Se on kysymykseni.
Mitä muka? Mitä Jumala tekee?
Oletko tosissasi, isä?
Näetkö, mitä ympärilläsi tapahtuu?
Mitä...
- Voi, kulta. - Alana.
- Alana-kulta. - Istu vain.
Alana.
Pidin siitä, mitä sanoit Miamin ihmisistä.
- Olet empaattinen. - Mitä?
Oletko iloinen, että sait pojan?
Niin.
Täytetään kuppimme.
Saanko lasisi, rabbi?
Kas tässä.
Isabel?
Siirry kohtaan vitsauksista, Marshall.
Rakastan sitä, kun Jumala vapauttaa orjat lopussa.
Siinä kestää tosin aikansa.
Iloitessamme vapautumistamme orjuudesta -
muistamme voittaneemme vapautemme vaivoin -
ja sen, että se voidaan yhä riistää meiltä.
Olkaamme kiitollisia tästä yhteisestä hetkestä.
Se voi olla viimeinen.
Kiva, että kodittomat kuulivat tuon.
Sophie.
Kaadamme lukiessamme viiniä kunkin vitsauksen kohdalla.
Veri. Sammakot.
Syöpäläiset. Paarmat.
Rutto, paiseet, rakeet,
heinäsirkat, pimeys, esikoisten kuolema.
Syöpäläiset ja heinäsirkat voisi yhdistää.
Tiivistettäisiin.
Pesah ei ota vastaan ehdotuksia.
Tänä vuonna haluaisin tehdä lisäyksen.
Korruptoitunut hallitus, huojuvat kuut,
äärimmäinen helle, nouseva merenpinta.
- Aamen! - Aamen.
Voit tehdä valituksen, rabbi.
Onko siis toivoa?
Pakenimme Egyptistäkin. Toivoa on aina.
Isääsi muistetaan lämmöllä,
koska ikkuna saatiin hänen lahjoituksellaan.
Hän rakasti tätä temppeliä.
Hän olisi tehnyt kaikkensa pelastaakseen sen.
Oma perheeni on samanlainen.
Olemme kaikki hyötyneet Goldblattien anteliaisuudesta.
Muistan, kun saavuit hallituksen eteen.
Olin epäileväinen, mutta isäsi tyynnytti pelkoni.
Älä erehdy. Olen iloinen, että palkkasimme sinut.
Kuulostaa tosin siltä, että mokasit hakemuksen.
Valmistelen valitusta. Johtajat...
- Vai valitusta? - ...kaikista uskonyhteisöistä...
Eikö pitäisi valittaa?
Tiedätkö, miksi Fontainebleau pelastuu?
Tai kilparata?
Tai kamusi pastori McGheen uskontalo?
Tai kaikki Biscayne Boulevardin paikat?
Tiedätkö syyn?
Tämä on Florida eikä taivas.
Rahan täytyy vaihtaa omistajaa.
En tiedä, mitä ehdotat.
Että soitat pojalleni.
Hän saa homman toimimaan.
- Mitä... - Harris on kunnon poika, rabbi.
Hän ei vie harhaan.
No niin.
Hän kysyi: "Miksi Jumala tekee meille näin?"
Sitten hän juoksi huoneeseensa ja kuunteli säätiedotuksen.
Mitä Jumala tekee?
Alana ei kertonut sitä,
mutta ilmeisesti jotain pahaa.
Jumala on suuttunut meille. Erityisesti minulle.
Se oli vain kysymys.
Sanoit, että kysymykset ovat hyvästä.
Kysymyksen pitää olla oikea.
Saanko olla hetken aikaa rabbin kanssa kahden?
Totta kai.
Miten...
Saatan sinut ulos.
Miten voin auttaa?
Isäni sanoi, että minä voin auttaa sinua.
Nämä poliitikot...
Likaista peliä.
Sellaiseen ei kannata sotkeutua.
Työskentelen mieluummin täällä.
Tietenkin, ja olet hyvä työssäsi.
Alana on jo hyötynyt avustasi, ja hän osaa olla hankala.
Kaikki olivat joskus teinejä.
Ja me kaikki arvostamme työtäsi yhteisössä.
Olet todellinen hyväntekijä. "Mensch", kuten isäni sanoisi.
"Mensch". Suurinta ylistystä.
Kukaan ei voita, jos temppeli vajoaa aaltojen alle.
Ei kukaan.
Siitä lienemme yhtä mieltä.
Ei kukaan.
Hyvä.
Minkä kohdan sinä luet?
Sodoman ja Gomorran.
Mitä siinä tapahtuu?
Jumala polttaa molemmat kaupungit maan tasalle.
Hän säästää erään Lootin, mutta muuttaa tämän vaimon suolapatsaaksi,
koska vaimo taisi unohtaa jotain kotiin.
Rankkaa.
- Olen muuten Max. Mikä sinun nimesi on? - Alana.
Sinä siis sait kertomuksen Nooasta ja liitosta.
"Minä panen kaareni pilviin,
ja se on oleva liiton merkkinä minun ja maan välillä."
Todellako?
Eikö siinä mainita Tampan punaleväkukintoja -
eikä Biscayne Bayn korallien haalistumista?
Isäni sukellusyritys suljettiin viime vuonna.
Korallit ovat kuolleet.
Tule bat mitzvahiini.
Aion tutkiskella ihmiskunnan rikkomuksia ja jumalallista kostoa.
Se voisi kiinnostaa sinua.
Kiitos. Minua ei kutsuta usein minnekään.
Alana Goldblatt.
Entä lämpötila?
Vuosisata ei ole edes puolivälissä, mutta se on kohonnut 1,8 astetta.
Hurrikaanikausi alkoi ennen elokuussa, mutta nyt se alkaa huhtikuussa.
Jos Jumala särkee Thwaitesin jäätikön Etelänapamantereella...
- No niin... Jumalako sen tekee? - ...merenpinnan taso nousee...
Eikö se ole Jumalan jäätikkö?
Onko kysymyksesi: "Miksi Jumala tekee näin?"
Vai onko se: "Miksei Jumala pysäytä tätä?"
Parempi kysymys olisi: "Miksemme me pysäytä tätä?"
Ehkä se on meidänkin jäätikkömme.
Hyvä on. Onko sinulla vastausta siihen?
Viisas Alana Goldblatt sanoi kerran:
"Ehkä koska ihmiset ovat syvältä."
Jätä pellavapaidat. Chicagossa on kylmä.
- Kašmirpusero vain. - Kyllä Chicagossakin lämpenee.
Silloin haluat pellavaa.
Tätä paikkaa tulee ikävä.
Ja paikka ikävöi sinua.
Uudelle kartalle ei jää paljon muuta kuin Little Haiti.
Kunpa synagoga voitaisiin siirtää sinne.
Minulla on syytä uskoa,
että temppeli valitaan suojelukohteeksi.
Temple Israel jää pystyyn.
Sinä saat pellavaa.
Tekisit mitä vain pelastaaksesi temppelin.
Milloin saat tietää?
Pian.
Alpha. Mikä on rangaistus siitä, että suunnittelee lahjovansa -
valtion virkailijan Floridassa?
Lahjonta on toisen asteen törkeä rikos,
josta rangaistus on enintään 15 vuotta vankeutta -
ja 20 000 dollarin sakot.
Se on tasolla 7 Floridan rikosrangaistus...
Maailma välittää itsestään.
Luuletko, että olemme täällä ensi pesahin aikaan?
He käskivät asentaa pumput...
Tekisit mitä vain pelastaaksesi sen.
Tulee uusia kertoja.
Mokasit esitelmän.
- Valitaan Wagner. - Itse asiassa -
- minä autan sinua. - Pumput ovat kalliita.
Tämä on Florida. Rahan täytyy vaihtaa omistajaa.
I'm singin' in the rain
Just singin' in the rain
What a glorious feeling
I'm happy again
I'm laughing at clouds So dark up above
The sun's in my heart And I'm ready for love
Let the stormy clouds chase
Everyone from the place
Come on with the rain I've a smile on my face
I walk down the lane With a happy refrain
Just singin' Singin' in the rain
Päivää, rabbi Zucker.
Merenpinnan säätelyn osasto on harkinnut -
Temple Israelin suojeluanomusta,
ja meillä on hyviä uutisia.
Tällaisina aikoina on viekoittelevaa -
pohtia ajatusta valitusta kansasta.
Mihin valitusta?
Valittu -
selviämään.
Minulla on ilo ilmoittaa, ettei temppelimme tuhoudu.
Kiitämme Herraa siitä,
että Hän varjelee hengenkotiamme,
ja otamme vastaan siihen liittyvät velvollisuudet.
Kiitämme myös johtajiamme Tallahasseessa tästä siunauksesta.
NoYeFe-47.
Rohkaisen teitä kaikkia hankkimaan rokotuksen -
ja ilmoittamaan seisovista vesistä hyttystentorjuntakeskuksiin.
- Rabbi? - Niin?
Pelastiko Herra todella temppelin, vai onko se erään miehen työtä?
- Miksi... - Ensin ruokit meitä ja sitten petät.
- Anteeksi? - Häpeä, rabbi.
- En tiedä... - Me luotimme sinuun!
Ansaitsette sen, mitä tulee!
- Hetkinen. Mitä... - Tiedätkö, mitä tulee?
Sosiaalipalvelu hakemaan sinut!
Oletteko kunnossa?
- Mitä? - Paha hyttysenpisto.
Ei, kysta se vain on. Saan niitä usein.
Poikani haluaa puhua kanssasi.
Selvä.
Mihin sotkit minut?
Yhden voitto on toisen tappio. Niin taidetaan sanoa Toorassa.
Ei, vaan koripallossa.
En tiennyt, että pelastamalla synagogan uhraisimme kodittomien keskuksen,
mutta osavaltio ei voi pelastaa kaikkea.
Vain Jumala pystyy siihen.
Minne kaikki ihmiset menevät?
En halua olla tyly, mutta he olivat jo kodittomia.
He pystyvät siihen missä vain.
Me voitimme, rabbi. Keskity siihen.
Voit tehdä paljon hyvää nyt, kun olemme turvassa.
Alpha. Näytä kaikki sisältö Marshall Zuckerista.
Sosiaalinen media, artikkelit, haastattelut, ostokset?
Kaikki.
Alpha-tapahtuma, 17. heinäkuuta, 2037.
Elämme keskellä kriisiä.
Melko lähellä -
kotinsa katastrofissa menettäneet ihmiset tarvitsevat vettä ja ravintoa.
Yksikin...
- Mene pois. - Elie Wieselin sanoin...
- Kyse on isoisästä, kulta. - "On pakko valita puolensa."
Hän on kuollut.
"Puolueettomuus auttaa sortajaa mutta ei uhria."
Hän sanoi sitä rasvapatiksi. Kuka sellaiseen kuolee?
Lääkärin mukaan se oli hyttysenpisto.
- Vai hyttysenpisto... - Mitä tulee seuraavaksi, rabbi?
Rutto. Tulvat. Helle.
Tulipaloja Georgiassa. Nälänhätää Latinalaisessa Amerikassa.
Sotia Indonesiassa.
Etkö usko, että Jumala yrittää herättää huomiomme?
Jumalalla pitäisi aina olla huomiomme. Hyvinä ja huonoina aikoina.
Jos olemme lähellä Herraa, Hän on lähellä meitä.
Sellaista rakkaus on.
Alana on oikeassa, rabbi. Mitä maailmallemme tapahtuu?
No...
- Mies on kuollut. - Niin.
Voimakas mies.
- Voimakas. - Mies, joka...
...jätti jälkensä maailmaan.
No...
Me kaikki kuitenkin kuolemme.
Se ei ole elämän tragediaa vaan pelkkä loppu.
Sen on loputtava ollakseen arvokasta.
Voin sanoa vain,
että joskus usko merkitsee eteenpäin kulkemista ilman vastausta -
mukanaan vain tieto siitä, että vastaus tulee.
Ajallaan.
- Voinko auttaa? - Kauemmas.
- Tajusitko sinä? - Etsimme Harris Goldblattia.
Ette voi...
Harris Goldblatt. Olemme FBI:stä.
Olet pidätetty. Sinulla on oikeus vaieta.
Hänen isänsä kuoli.
Tämä mies suree.
- Älä tee tästä vaikeaa, Harris. - Anteeksi.
Mistä on kyse? Olen rabbi.
- Hra Goldblatt on pidätetty. - Miksi?
Viranomaisen lahjonnasta ja aikeista lahjontaan.
- Harrisko? - Kiristyksestä.
- En usko tuota. - Mitä teinkin, tein sen vuoksesi.
Sinun myös.
Ja sinun, rabbi. Tein sen, mitä piti tehdä.
Nyt kaikki vajoaa.
Ilmeisesti olen ainoa, joka osaa uida.
Mitä tämä on?
- Ei hätää, kulta. - Mitä tarkoitat?
Pysäyttäkää nuo...
Estäkää heitä...
Hurrikaani Stanley on 41. myrsky vuonna 2047.
Sen uskotaan rantautuvan 4. luokan hurrikaanina,
jonka enimmäistuulennopeus on jopa 240 kilometriä tunnissa -
ja myrskyvuoksi arviolta 7 metriä.
Kovat sateet johtavat tulviin,
ja Miamin matalien alueiden asukkaita kehotetaan siirtymään korkeammalle.
Tänään Alana Goldblatt tulee osaksi seurakuntaamme -
bat mitzvah -päivänään.
Hänestä tulee käskyjen seuraaja,
ja hän on virallisesti vastuussa teoistaan -
yhteisömme ja Jumalan silmien edessä.
Alana on omistautunut oppilas ja totuuden etsijä.
Tänään Alana puhuu meille -
Sodoman ja Gomorran tuhosta.
Ensimmäinen Mooseksen kirja, 19. luku.
Jumala poltti Sodoman ja Gomorran maan tasalle -
tappaen 65 000 ihmistä. Mutta miksi?
Mitä he tekivät ansaitakseen sen?
Rabbit sanovat: "middah keneged middah".
"Vastatkoon rangaistus rikosta."
Olivatko he itsekkäitä tai julmia?
Olivatko he aineellisia ja vailla nöyryyttä?
Erosivatko he meistä mitenkään?
Luulitteko, että Jumala päästäisi teidät kuin koiran veräjästä?
Ei.
Tulvat ovat loputtomia ja talot seisovat tolpilla,
sillä kaupunkimme kelluu köyhien ruumiiden varassa.
Kuulkaa siis.
4. luokan rangaistus saapuu 246 kilometrin tuntivauhdilla,
ja sen nimi on Stan. Vuoden 41. myrsky.
- Paskat liitosta, sanoi Herra. - Hei.
Riittää, Alana.
Jumala pyyhkii planeetan ja aloittaa alusta.
Kuka saa selviytyä?
Ei ainakaan isäni, joka lahjoo viranomaisia.
Minulla ei ole aikaa odottaa Jumalan tuomiota.
Ei hätää. Pidetään tauko.
Siksi kerroin hänestä poliisille.
- Estäkää häntä. - Hei.
Nyt riittää, Alana.
Muista, että käskyjen seuraajana sinun täytyy kunnioittaa äitiäsi ja isääsi.
- Muistutanko sinua jostain? - Rauhoitu.
- Alpha. Toista Marshall Zucker... - Palataan...
...17. heinäkuuta, 2037.
Elämme keskellä kriisiä.
Melko lähellä -
kotinsa katastrofissa menettäneet ihmiset tarvitsevat vettä ja ravintoa.
Yksikin tilanteen sivuuttava johtaja on osasyyllinen.
Elie Wieselin sanoin: "On pakko valita puolensa.
Puolueettomuus auttaa sortajaa mutta ei uhria."
Lähdit kuitenkin Israelista.
Hylkäsit pakolaiset.
Et tiedä, mitä koin Israelissa -
- tai miksi lähdin. - Tiedän, että katsoit sivusta -
täällä Miamissa,
kun rakkaat kodittomasi menettivät suojansa.
- En tiennyt. - Ehkä et halunnut tietää.
Et voi vain erota.
Tietenkin voin. Niin tehdään, kun häpäisee asemansa.
Annammeko 13-vuotiaan tytön sanella sijamme maailmassa?
Ehkä tyttö sopisi rabbiksi. Hän ei pettänyt kodittomia.
Olemmeko parempia ihmisiä, jos vajoamme hiljaa aaltoihin?
Ehkä Alana Goldblatt oli oikeassa, ja tämä on Sodoma ja Gomorra.
Mitä tarkoitat? Ei kukaan muutu suolapatsaaksi.
Temppeliä on päätetty suojella.
Ensi vuonna Miamissa, kuten sanoin.
Mitä helvettiä?
Joutuuko isäsi vankilaan?
Miamin vankila on jo täynnä.
Hänet vietiin Raifordin vankilaan heti bat mitzvahin jälkeen.
- Tekeekö se sinusta orvon? - Teknisesti ottaen ei.
Isälläni on yhä yksi vene. Lähdemme pian.
Alpha. Milloin Stanley rantautuu?
RANTAUTUMINEN KLO 20
Hurrikaani Stanleyn odotetaan rantautuvan klo 20.
Myrskyvuoksen odotetaan olevan yli 8 metriä Miamin alueella.
Kestääkö aallonmurtaja?
Biscayne Bayn aallonmurtaja rakennettiin kestämään alle 7,5-metrisiä myrskyvuoksia.
Maxin pitää lähteä, Alana.
Sinun on parasta mennä.
- Tapaammeko vielä? - Kuka tietää?
Paskat heistä. Pelastit synagogan.
Muillakin uskonnoilla on ongelmansa.
Äiti.
Isäsi olisi ylpeä sinusta.
- Kai tiedät sen? - Miksi sinulla on avatar, äiti?
Mikä on "atabar"?
- Jokin seksijuttuko? - Ei.
Voiko siskosi auttaa sinua?
Palaa temppeliin ja kerro Margo Tillmanille,
että tiedän hänen runkanneen miehiä Mar-a-Lagon golfklubilla.
Uutiset käskevät kaikkia evakuoimaan,
joten sinulta oli oikein lähteä.
Luulin sinua hengelliseksi ensihoitajaksi.
Ihmiset tarvitsevat sinua.
Temple Israelin väki tarvitsee rabbiaan.
En ole enää heidän rabbinsa.
- En kuule. Sanoitko... - En ole enää heidän rabbinsa.
Mikä sinä sitten olet?
Palaa temppeliin ja sano...
Siviilipuolustushälytys.
Hurrikaani Stanley on ylittänyt Biscayne Bayn aallonmurtajan.
Siirtykää korkeammalle.
- Hei. - Hei.
En tiennyt, kenelle soittaa. Pumput pettävät. Liikaa vettä.
Toora.
No niin.
Noin.
Voitko...
No niin.
- Peitetään se. - Juuri noin.
Eikö vain?
Se toimii.
- Se taitaa olla kunnossa. - Niin.
Häivytään täältä.
Myrsky laskeutuu kaupungin ylle.
- Varovasti. - Minkä tahansa kaupungin.
Rankkasade muuttuu pian tulvaksi.
Veden noustessa rabbi kiiruhtaa synagogaan -
pelastaakseen Tooran.
Rabbi menee kadulle,
ja lihakauppias Moishe tulee vastaan kanootilla.
"Nouse kyytiin, rabbi."
- Kävisikö autosi? - Kyllä.
Vesi nousee nopeasti.
"Ei", vastaa rabbi. "Herra pelastaa minut."
Vesi nousee lisää.
Katso tuota, rabbi.
Teknisesti ottaen en ole rabbi enää.
Katso.
- Näkevätkö he meidät? - En tiedä.
Hei!
- Hei! - Täällä alhaalla!
Hei! Mitä teemme?
Mennään ylöspäin.
Rabbi yrittää päästä korkeammalle Tooran kanssa,
kun räätäli Benyamin saapuu moottoriveneellä.
"Tule, rabbi. Vien sinut pois täältä.
Rantavalli murtuu pian."
Rabbi hätistelee hänet pois.
"Uskon Tooraan. Herra pelastaa minut."
Anna kun autan, rabbi.
Hei. Kutsu minua Marshalliksi.
Arvostaisin sitä.
Rantavalli tosiaan murtuu.
Tulvavesi ryöpsähtää kaupungin läpi ja pyyhkäisee kaiken mukaansa.
Rabbi tarraa Tooraan vieläkin, kun vesi vie häntä.
Hän jää kiinni korkeimman puun latvaan.
Helikopteri lentää esiin.
Hei!
Osavaltion poliisi huutaa megafonilla...
- Hei! - "Tartu tikkaisiin, rabbi!
Viimeinen mahdollisuus!"
Rabbi kuitenkin väittää, että Herra pelastaa hänet.
- Kuten arvata saattaa, hän hukkuu. - Hei!
Harras rabbi pääsee taivaaseen, jossa hän kysyy:
"Herra, uskoni sinuun ei horjunut.
Mikset pelastanut minua tulvasta?"
Kerro se loppuun, rabbi.
Jumala kääntyy rabbin puoleen ja sanoo:
"Lähetin sinulle kaksi venettä ja helikopterin. Eikö se riittänyt?"
Me kaikki olemme kodittomia nyt.
Olen pahoillani, Elijah.
Sinä selviydyit.
Niin sinäkin.
Olen iloinen, että elät.
Samoin.
Rabbi? Et vastannut kysymykseeni.
Mihin niistä? Sinä kyselet paljon.
Jos Jumala rakastaa meitä, miksi Hän antaa meidän kärsiä?
Niin. Miksi?
Mooses esitti Jumalalle saman kysymyksen.
"Miksi kärsimme?
Mikset tee siitä loppua?"
Vastasiko Jumala?
Vastasi.
Miten?
Hän sanoi: "Kertoisin, mutta et ymmärtäisi,
sillä olet ihminen ja minä Jumala."
Sekö on vastaus?
Ihmisyyskö? Sen on pakko olla.
Minä uskon, että vastaus on:
kaikki riippuu meistä.
KATHRYN KATESIN MUISTOLLE
Tekstitys: Petra Rock